b'\n_START_ARTICLE_\nMads Timm\n_START_SECTION_\nKlubska kariera\n_START_PARAGRAPH_\nMadsov prvi mladinski klub je bil klub OB iz Odensa. Leta 2000 je kot mladinec podpisal pogodbo z angle\xc5\xa1kim klubom Manchester Unitedom. Za prvo postavo je prvi\xc4\x8d nastopil oktobra 2002 na tekmi Lige prvakov proti klubu Maccabi Haifa. \xc5\xbde leta 2004 je bil posojen norve\xc5\xa1kemu klubu Viking FK, kjer je dosegel tudi prvi zadetek na novem stadionu tega kluba, Viking Stadionu. Sezono 2005 je odigral kot posojen igralec v klubu Lyn iz Osla, v sezoni 2006 pa je igral kot posojen igralec pri angle\xc5\xa1kemu klubu Walsall._NEWLINE_Marca 2005 je bil Timm zaradi nevarne vo\xc5\xbenje obsojen na 12-mese\xc4\x8dno kazen v vzgojnem institutu za mlade prekr\xc5\xa1karje. S klubskim kolegom Callumom Flanaganom sta namre\xc4\x8d dirkala z avtomobili, pri \xc4\x8demer je Flanagan povzro\xc4\x8dil nesre\xc4\x8do. Po incidentu je Manchester United prekinil pogodbo s Flanaganom, Timm pa je ostal v klubu_NEWLINE_24. maja 2006 je Manchester United objavil novico, da je prekinil sodelovanje s Timmom in \xc5\xa1e \xc5\xa1estimi drugimi igralci. \xc5\xbde 1. junija 2006 se je Mads vrnil v svoj mladinski klub OB, s katerim je podpisal triletno pogodbo._NEWLINE_Mads Timm je v naslednjih dveh sezonah redno igral za klub, vpoklican pa je bil tudi v dansko nogometno reprezentanco. Kljub solidnim predstavam pa ni uspel zadr\xc5\xbeati stalnega mesta v prvi ekipi kluba, zaradi \xc4\x8desar se je z vodstvom dogovoril za sporazumno prekinitev pogodbe. Pogodbo so prekinili 15. avgusta 2008. 25. avgusta 2008 je Mads podpisal enoletno pogodbo z danskim klubom Lyngby Boldklub.'